CELEX: 32018R0829
Language: lt
Date: 2018-02-15 00:00:00
Title: 2018 m. vasario 15 d. Komisijos deleguotasis reglamentas (ES) 2018/829, kuriuo iš dalies keičiamas ir ištaisomas Deleguotasis reglamentas (ES) 2015/208, kuriuo Europos Parlamento ir Tarybos reglamentas (ES) Nr. 167/2013 papildomas žemės ir miškų ūkio transporto priemonių patvirtinimui taikomais transporto priemonių funkcinės saugos reikalavimais (Tekstas svarbus EEE.)

6.6.2018   
               
               
                  LT
               
               
                  Europos Sąjungos oficialusis leidinys
               
               
                  L 140/8
               
            KOMISIJOS DELEGUOTASIS REGLAMENTAS (ES) 2018/829
      2018 m. vasario 15 d.
      kuriuo iš dalies keičiamas ir ištaisomas Deleguotasis reglamentas (ES) 2015/208, kuriuo Europos Parlamento ir Tarybos reglamentas (ES) Nr. 167/2013 papildomas žemės ir miškų ūkio transporto priemonių patvirtinimui taikomais transporto priemonių funkcinės saugos reikalavimais
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. vasario 5 d. Europos Parlamento ir Tarybos reglamentą (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (1), ypač į jo 17 straipsnio 5 dalį ir 49 straipsnio 3 dalį,
      kadangi:
      
                  (1)
               
               
                  JT EEK taisyklės, kurios taikomos privalomai, kaip nustatyta Komisijos deleguotojo reglamento (ES) 2015/208 (2) I priede, yra dažnai atnaujinamos. Šiuo požiūriu sąrašas turėtų būti papildytas aiškinamąja pastaba, kad gamintojams leidžiama taikyti paskesnius taikytinos JT taisyklių pakeitimų serijos papildymus, net jei tie papildymai dar nėra paskelbti Europos Sąjungos oficialiajame leidinyje;
               
            
                  (2)
               
               
                  reikia ištaisyti tam tikras redakcines JT EEK taisyklių sąrašo, nustatyto Deleguotojo reglamento (ES) 2015/208 I priede, klaidas;
               
            
                  (3)
               
               
                  redakciniai to reglamento priedo patobulinimai ir tikslios transporto priemonių kategorijų, kurioms tas priedas taikomas, nuorodos yra reikalingos tam, kad nacionalinės valdžios institucijos sklandžiai įgyvendintų Deleguotojo reglamento (ES) 2015/208 IV priedą;
               
            
                  (4)
               
               
                  vairo mechanizmo reikalavimai, nustatyti Deleguotojo reglamento (ES) 2015/208 V priede, turi būti suderinti su technikos pažanga laikantis standarto ISO 10998:2008 ir reikalavimų, nustatytų JT EEK taisyklėje Nr. 79, kuri įtraukta į Deleguotojo reglamento (ES) 2015/208 I priede nustatytą sąrašą;
               
            
                  (5)
               
               
                  modernūs žemės ir miškų ūkio traktoriai yra veikiami elektromagnetinių signalų, kurių dažnis yra iki 2 000 MHz. Todėl Deleguotojo reglamento (ES) 2015/208 XV priedas turėtų būti iš dalies pakeistas siekiant įtraukti atitinkamus dažnio diapazonus, taikomus atliekant bandymus, ir suderinti su JT EEK taisykle Nr. 10, kurioje yra nustatyti tokių bandymų reikalavimai ir kuri yra taikoma kaip alternatyva XV priede nustatytiems reikalavimams;
               
            
                  (6)
               
               
                  taikant modernius ūkininkavimo būdus ir norint išvengti dirvožemio tankėjimo reikia naudoti platesnes padangas ir didesnius įrankius. Todėl Deleguotojo reglamento (ES) 2015/208 XXI priede nustatyti matmenų ir priekabų masės reikalavimai turi būti suderinti su keliose valstybėse narėse jau taikomais reikalavimais, atsižvelgiant į transporto priemonės plotį;
               
            
                  (7)
               
               
                  dėl matmenų reikalavimų suderinimo reikia suderinti ir kai kuriuos Deleguotojo reglamento (ES) 2015/208 prieduose nustatytus reikalavimus, būtent VII priede dėl regėjimo lauko ir priekinio lango valytuvų, XII priede dėl apšvietimo įrenginių, XIV priede dėl transporto priemonių išorės ir reikmenų, XXVI priede dėl galinių apsauginių konstrukcijų, XXVII priede dėl šoninės apsaugos ir XXVIII priede dėl krovinių platformų, nes jų nuostatos tiesiogiai susijusios su leidžiamu transporto priemonės pločiu;
               
            
                  (8)
               
               
                  tikimasi, kad mirtinų nelaimingų atsitikimų tikimybė gali būti gerokai sumažinta padidinus žemės ir miškų ūkio transporto priemonių matomumą ir suderinus Deleguotojo reglamento (ES) 2015/208 XII priedo reikalavimus dėl atitinkamų sustiprinto apšvietimo įrenginių;
               
            
                  (9)
               
               
                  siekiant sudaryti galimybę tinkamai taikyti bandymų reikalavimus, nustatytus Deleguotojo reglamento (ES) 2015/208 XXXIV priede, reikia atnaujinti tam tikras su tokiais bandymais susijusias matematines formules;
               
            
                  (10)
               
               
                  tam kad būtų galima užtikrinti priekabų ir keičiamos velkamosios įrangos, kurioms taikomas Reglamentas (ES) Nr. 167/2013, eismo saugą, Deleguotojo reglamento (ES) 2015/208 XXXIV priedo mechaninių sukabinimo įtaisų reikalavimai turėtų būti suderinti siekiant leisti naudoti trimačius mechaninius sukabinimo įtaisus ir turėtų būti priimtos patobulintos velkamųjų transporto priemonių, velkančių kitas transporto priemones, mechaninių sukabinimo įtaisų specifikacijos;
               
            
                  (11)
               
               
                  todėl Deleguotasis reglamentas (ES) 2015/208 turėtų būti atitinkamai iš dalies pakeistas ir ištaisytas;
               
            
                  (12)
               
               
                  šiame reglamente yra keletas Deleguotojo reglamento (ES) 2015/208 klaidų ištaisymų, todėl šis reglamentas turėtų kuo greičiau įsigalioti,
               
            PRIĖMĖ ŠĮ REGLAMENTĄ:
      1 straipsnis
      Deleguotojo reglamento (ES) 2015/208 pakeitimai
      Deleguotasis reglamentas (ES) 2015/208 iš dalies keičiamas taip:
      
                  1)
               
               
                  IV skyriuje įterpiamas šis 40a straipsnis:
                  „40a straipsnis
                  Pereinamojo laikotarpio nuostatos
                  1.   Nepaisant šio reglamento su pakeitimais, padarytais Komisijos deleguotuoju reglamentu (ES) 2018/829 (*1), nuostatų taikymo, nacionalinės institucijos iki 2018 m. gruodžio 31 d. taip pat toliau teikia žemės ir miškų ūkio transporto priemonių tipų arba sistemų, komponentų ar atskirų techninių mazgų tipų patvirtinimus pagal šio reglamento redakciją, taikomą 2018 m. birželio 8 d.
                  2.   Nepaisant šio reglamento su pakeitimais, padarytais Deleguotuoju reglamentu (ES) 2018/829, nuostatų taikymo, valstybės narės iki 2019 m. birželio 30 d. taip pat leidžia pateikti rinkai, registruoti arba pradėti eksploatuoti žemės ir miškų ūkio transporto priemones, sistemas, komponentus arba atskirus techninius mazgus, pagamintus pagal tipą, patvirtintą pagal šio reglamento redakciją, taikomą 2018 m. birželio 8 d.
                  
                     (*1)  2018 m. vasario 15 d. Komisijos deleguotasis reglamentas (ES) 2018/829, kuriuo iš dalies keičiamas ir ištaisomas Deleguotasis reglamentas (ES) 2015/208, kuriuo Europos Parlamento ir Tarybos reglamentas (ES) Nr. 167/2013 papildomas žemės ir miškų ūkio transporto priemonių patvirtinimui taikomais transporto priemonių funkcinės saugos reikalavimais (OL L 140, 2018 6 6, p. 8)“;"
                        
               
            
                  2)
               
               
                  I, V, VII, XII, XIV, XV, XXI, XXVI, XXVII, XXVIII ir XXXIV priedai iš dalies keičiami pagal šio reglamento I priedą.
               
            2 straipsnis
      Deleguotojo reglamento (ES) 2015/208 ištaisymai
      Deleguotojo reglamento (ES) 2015/208 I, IV, XII ir XXXIV priedai ištaisomi pagal šio reglamento II priedą;
      3 straipsnis
      Įsigaliojimas
      Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. vasario 15 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 60, 2013 3 2, p. 1.
      
         (2)  2014 m. gruodžio 8 d. Komisijos deleguotasis reglamentas (ES) 2015/208, kuriuo Europos Parlamento ir Tarybos reglamentas (ES) Nr. 167/2013 papildomas žemės ir miškų ūkio transporto priemonių patvirtinimui taikomais transporto priemonių funkcinės saugos reikalavimais (OL L 42, 2015 2 17, p. 1).
      
         I PRIEDAS
         
            Deleguotojo reglamento (ES) 2015/208 pakeitimai
         
         Deleguotojo reglamento (ES) 2015/208 I, V, VII, XII, XIV, XV, XXI, XXVI, XXVII, XXVIII ir XXXIV priedai iš dalies keičiami taip:
         
                     1)
                  
                  
                     Po I priedo lentele įrašoma ši pastaba:
                     „Jeigu šiame reglamente nenumatyta jokių konkrečių alternatyvių datų, taikomos šioje lentelėje išvardytų JT EEK taisyklių pereinamojo laikotarpio nuostatos. Taip pat gali būti pripažįstama atitiktis nurodymams pagal pakeitimus, padarytus po šioje lentelėje išvardytų pakeitimų.“;
                  
               
                     2)
                  
                  
                     V priedo 3.1.2 punkto pirmas sakinys pakeičiamas taip:
                     „Jeigu tai veikiantis vairo mechanizmas, vairo poveikio jėga, būtina 12 m spindulio posūkiui iš tiesiai priekyje esančios pradinės padėties atlikti, turi būti ne didesnė kaip 25 daN.“;
                  
               
                     3)
                  
                  
                     VII priedo 2 punktas papildomas šiuo sakiniu:
                     „Standartu ISO 5721-2:2014 nustatyti bandymai ir pripažinimo kriterijai taikomi ir traktoriams, kurių plotis viršija 2,55 m.“;
                  
               
                     4)
                  
                  
                     XII priedas iš dalies keičiamas taip:
                     
                                 a)
                              
                              
                                 6.15.1 punktas pakeičiamas taip:
                                 
                                             „6.15.1.
                                          
                                          
                                             Įrengimas: privalomas visose transporto priemonėse, kurių ilgis viršija 4,6 m. Neprivalomas visose kitose transporto priemonėse.“;
                                          
                                       
                           
                                 b)
                              
                              
                                 6.15.6 punktas pakeičiamas taip:
                                 
                                             „6.15.6.
                                          
                                          
                                             Kryptis: į šoną. Jeigu kryptis nesikeičia, atšvaitas gali suktis.“;
                                          
                                       
                           
                                 c)
                              
                              
                                 6.18.1 punktas pakeičiamas taip:
                                 
                                             „6.18.1.
                                          
                                          
                                             Įrengimas: privalomi visuose traktoriuose, kurių ilgis viršija 4,6 m. Privalomi R3 ir R4 kategorijų priekabose, kurių ilgis viršija 4,6 m. Neprivalomi visose kitose transporto priemonėse.“;
                                          
                                       
                           
                                 d)
                              
                              
                                 6.18.4.3 punkto paskutinė pastraipa pakeičiama taip:
                                 „Tačiau transporto priemonėse, kurios yra ne ilgesnės kaip 6 m, taip pat važiuoklės ir kabinos sąrankose pakanka vieno šoninio gabaritinio žibinto, įtaisyto pirmame ir (arba) paskutiniame transporto priemonės ilgio trečdalyje. Traktoriuose taip pat pakanka ir vieno šoninio gabaritinio žibinto, įtaisyto viduriniame transporto priemonės ilgio trečdalyje.“;
                              
                           
                                 e)
                              
                              
                                 6.18.4.3 punktas papildomas šia pastraipa:
                                 „Šoninis gabaritinis žibintas gali būti su šoniniu šviesogrąžiu atšvaitu bendra šviesą spinduliuojančio paviršiaus dalis.“;
                              
                           
                                 f)
                              
                              
                                 6.26.1 punktas pakeičiamas taip:
                                 
                                             „6.26.1.
                                          
                                          
                                             Įrengimas:
                                             
                                                          
                                                      
                                                      
                                                         transporto priemonėse, kurių bendras plotis yra didesnis kaip 2,55 m, privalomi.
                                                      
                                                   
                                                          
                                                      
                                                      
                                                         transporto priemonėse, kurių bendras plotis yra ne didesnis kaip 2,55 m, neprivalomi.“;
                                                      
                                                   
                                       
                           
               
                     5)
                  
                  
                     XIV priedo 2.1 punktas pakeičiamas taip:
                     
                                 „2.1.
                              
                              
                                 Šis priedas taikomas išorinio paviršiaus dalims, kurios, kai transporto priemonė yra pakrauta, joje yra sumontuotos dirvožemio apsaugos funkcijos neatliekančios didžiausio skersmens padangos arba didžiausio vertikaliojo matmens vikšrai, į kuriuos atsižvelgiant ji buvo patvirtinta, ir visos durelės, langai, angos ir pan. yra uždaryti, yra:“;
                              
                           
               
                     6)
                  
                  
                     XV priedas iš dalies keičiamas taip:
                     
                                 a)
                              
                              
                                 2 dalyje abejose 3.4.2.1 punkto vietose skaičius „1 000“ pakeičiamas skaičiumi „2 000“;
                              
                           
                                 b)
                              
                              
                                 5 dalis iš dalies keičiama taip:
                                 
                                             i)
                                          
                                          
                                             1.2 punkte paskutiniai trys sakiniai išbraukiami;
                                          
                                       
                                             ii)
                                          
                                          
                                             5.1.3 punkte skaičius „1 000“ pakeičiamas skaičiumi „2 000“;
                                          
                                       
                                             iii)
                                          
                                          
                                             6.1 punkte skaičius „1 000“ pakeičiamas skaičiumi „2 000“;
                                          
                                       
                                             iv)
                                          
                                          
                                             6.1.1 punktas pakeičiamas taip:
                                             
                                                         „6.1.1.
                                                      
                                                      
                                                         Norint patvirtinti, kad transporto priemonė atitinka šios dalies reikalavimus, ji išbandoma taikant iki 14 fiksuotųjų dažnių iš nurodyto diapazono, pvz.: 27, 45, 65, 90, 120, 150, 190, 230, 280, 380, 450, 600, 750, 900 ir nuo 1 000 iki 2 000 MHz, didinant, kaip nurodyta standarte ISO 11451-1, 3 red., 2005 ir Amd 1:2008.“;
                                                      
                                                   
                                       
                                             v)
                                          
                                          
                                             7.1.2 punkte skaičius „1 000“ pakeičiamas skaičiumi „2 000“;
                                          
                                       
                                             vi)
                                          
                                          
                                             7.4 punktas papildomas šiuo sakiniu:
                                             „Transporto priemonė veikiama vertikalaus poliarizavimo elektromagnetine spinduliuote 20–2 000 MHz dažnio diapazone.“;
                                          
                                       
                                             vii)
                                          
                                          
                                             7.4.2 punktas pakeičiamas taip:
                                             „7.4.2.   Bandymų signalo bangos forma
                                             Turi būti nustatyta ši bandomojo signalo moduliacija:
                                             
                                                         a)
                                                      
                                                      
                                                         amplitudės moduliacija (AM) 20–1 000 MHz dažnio diapazone, esant 1 kHz moduliacijai ir 80 % moduliacijos gyliui (m = 0,8 ± 0,04) (kaip nurodyta šios dalies 3 paveiksle), ir
                                                      
                                                   
                                                         b)
                                                      
                                                      
                                                         pulsinė moduliacija (PM) 1 000–2 000 MHz dažnio diapazone, esant tonui = 577 μs ir laikotarpiui = 4 600 μs, kaip nurodyta standarte ISO 11451-1, 3 red., 2005 ir Amd 1:2008.“;
                                                      
                                                   
                                       
                                             viii)
                                          
                                          
                                             įterpiamas šis 7.4.4 punktas:
                                             „7.4.4.   Ekspozicijos trukmė
                                             Ekspozicijos trukmė kiekviename dažnio diapazone turi būti pakankama, kad bandoma transporto priemonė galėtų reaguoti įprastomis sąlygomis. Bet kokiu atveju ekspozicijos trukmė negali būti trumpesnė kaip 2 sekundės.“;
                                          
                                       
                           
               
                     7)
                  
                  
                     XXI priedas iš dalies keičiamas taip:
                     
                                 a)
                              
                              
                                 2.1 punktas pakeičiamas taip:
                                 
                                             „2.1.
                                          
                                          
                                             Didžiausi bet kokios T arba C kategorijos transporto priemonės matmenys:
                                             
                                                         2.1.1.
                                                      
                                                      
                                                         ilgis – 12 m;
                                                      
                                                   
                                                         2.1.2.
                                                      
                                                      
                                                         plotis – 2,55 m (neatsižvelgiama į išlinkusius padangos šonus ties sąlyčio su kelio paviršiumi vieta);
                                                         Plotis gali būti padidintas iki 3,00 m, jeigu tai įvyksta vien tik sumontavus dirvožemiui apsaugoti skirtas padangas, guminius vikšrus ar dvigubas padangas, įskaitant purslų slopinimo sistemas, su sąlyga, kad transporto priemonės nuolatinės konstrukcijos plotis neviršija 2,55 m, o patvirtinto tipo transporto priemonėje taip pat sumontuotas bent vienas padangų ar guminių vikšrų rinkinys, su kuriuo jos plotis negali viršyti 2,55 m.
                                                      
                                                   
                                                         2.1.3.
                                                      
                                                      
                                                         aukštis – 4 m.“;
                                                      
                                                   
                                       
                           
                                 b)
                              
                              
                                 įterpiami šie 2.3, 2.3.1, 2.3.2 ir 2.3.3 punktai:
                                 
                                             „2.3.
                                          
                                          
                                             Didžiausi bet kokios R kategorijos transporto priemonės matmenys:
                                             
                                                         2.3.1.
                                                      
                                                      
                                                         ilgis – 12 m;
                                                      
                                                   
                                                         2.3.2.
                                                      
                                                      
                                                         plotis – 2,55 m (neatsižvelgiama į išlinkusius padangos šonus ties sąlyčio su kelio paviršiumi vieta).
                                                         Plotis gali būti padidintas iki 3,00 m, jeigu tai įvyksta dėl vienos iš šių priežasčių:
                                                         
                                                                     a)
                                                                  
                                                                  
                                                                     naudojamos dirvos apsaugai skirtos padangos, su sąlyga, kad transporto priemonėje taip pat gali būti montuojamas bent vienas padangų rinkinys, su kuriuo jos plotis neviršys 2,55 m. Vežimui reikalingos transporto priemonės konstrukcijos plotis negali viršyti 2,55 m. Jeigu transporto priemonėje taip pat gali būti montuojamas bent vienas padangų rinkinys, su kuriuo jos plotis neviršija 2,55 m, purslų slopinimo sistemos, jeigu jos yra sumontuotos, turi būti tokios, su kuriomis transporto priemonės plotis neviršytų 2,55 m;
                                                                  
                                                               
                                                                     b)
                                                                  
                                                                  
                                                                     joje transporto priemonei būtinų ir Europos Parlamento ir Tarybos direktyvos 2006/42/EB įgyvendinimo nuostatas atitinkančių įrankių (*1). Vežimui reikalingos transporto priemonės konstrukcijos plotis negali viršyti 2,55 m.;
                                                                  
                                                               
                                                   
                                                         2.3.3.
                                                      
                                                      
                                                         aukštis – 4 m.
                                                      
                                                   
                                       
                                    (*1)  2006 m. gegužės 17 d. Europos Parlamento ir Tarybos direktyva 2006/42/EB dėl mašinų, iš dalies keičianti Direktyvą 95/16/EB (OL L 157, 2006 6 9, p. 24).“;"
                        
                              
                           
               
                     8)
                  
                  
                     XXVI priedo 2.4.2 punktas pakeičiamas taip:
                     
                                 „2.4.2.
                              
                              
                                 Įtaiso plotis jokioje vietoje neturi būti didesnis už labiausiai nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės paviršiaus, ir tas įtaisas abiejuose kraštuose negali būti trumpesnis daugiau nei 10 cm. Jeigu yra kelios galinės ašys, turi būti atsižvelgiama į plačiausią ašį. Įtaiso plotis jokiu atveju negali viršyti 2,55 m.“;
                              
                           
               
                     9)
                  
                  
                     XXVII priedo 2.1 punkto pirmas sakinys pakeičiamas taip:
                     „Transporto priemonės su įtaisu plotis neviršija didžiausio bendro transporto priemonės pločio arba 2,55 m, nelygu, kuris yra mažesnis. Pagrindinė įtaiso išorinio paviršiaus dalis nuo tolimiausios išorinės transporto priemonės plokštumos (didžiausio pločio) į transporto priemonės vidų turi būti išsikišusi ne daugiau kaip 120 mm.“;
                  
               
                     10)
                  
                  
                     XXVIII priedo 2 punkto antra įtrauka pakeičiama taip:
                     
                                 „—
                              
                              
                                 plotis neviršytų didžiausio bendro traktoriaus pločio arba 2,55 m, nelygu, kuris iš šių dydžių yra mažesnis.“;
                              
                           
               
                     11)
                  
                  
                     XXXIV priede įrašomas šis naujas punktas:
                     
                                 „2.9.
                              
                              
                                 Jeigu velkamoji transporto priemonė velka kitą transporto priemonę, jos mechaninio sukabinimo įtaisas turi atitikti traktorių mechaniniams sukabinimo įtaisams taikomus reikalavimus.“
                              
                           
               
      
         II PRIEDAS
         
            Deleguotojo reglamento (ES) 2015/208 ištaisymai
         
         Deleguotojo reglamento (ES) 2015/208 I, IV, XII ir XXXIV priedai ištaisomi taip:
         
                     1)
                  
                  
                     I priedas ištaisomas taip:
                     
                                 a)
                              
                              
                                 išbraukiama eilutė po eilutės, skirtos Taisyklei Nr. 5;
                              
                           
                                 b)
                              
                              
                                 išbraukiama eilutė po eilutės, skirtos Taisyklei Nr. 21;
                              
                           
                                 c)
                              
                              
                                 išbraukiama eilutė po eilutės, skirtos Taisyklei Nr. 75;
                              
                           
               
                     2)
                  
                  
                     IV priedas ištaisomas taip:
                     
                                 a)
                              
                              
                                 1.1, 1.2 ir 2 punktai išbraukiami;
                              
                           
                                 b)
                              
                              
                                 įterpiami šie 2, 3 ir 4 punktai:
                                 
                                             „2.
                                          
                                          
                                             Tb ir Cb kategorijų transporto priemonių, kurių didžiausias projektinis greitis yra didesnis kaip 40 km/h, bet ne didesnis kaip 60 km/h, vairo mechanizmui taikomi standarte ISO 10998:2008, Amd 1:2014 nustatyti reikalavimai.
                                          
                                       
                                             3.
                                          
                                          
                                             Cb kategorijos traktorių vairavimas turi atitikti XXXIII priedo 3.9 punkte nustatytus reikalavimus.
                                          
                                       
                                             4.
                                          
                                          
                                             1 punkte nurodytų transporto priemonių vairo poveikio jėgai taikomi tokie pat reikalavimai kaip I priede nurodytos JT EEK taisyklės Nr. 79 6 skirsnyje N2 kategorijos transporto priemonėms nustatyti reikalavimai.
                                             Transporto priemonės, kurioje įrengta balninė sėdynė ir vairas su rankenomis, rankenos viduriui taikomi tokie pat vairo poveikio jėgos reikalavimai.“;
                                          
                                       
                           
               
                     3)
                  
                  
                     XII priedas ištaisomas taip:
                     
                                 a)
                              
                              
                                 6.15.5 punkto paskutinis sakinys pakeičiamas taip:
                                 „Vertikalusis kampas žemiau horizontalės gali būti sumažintas iki 5°, jeigu atšvaitas įtaisytas mažesniame kaip 750 mm aukštyje virš žemės paviršiaus.“;
                              
                           
                                 b)
                              
                              
                                 3 priedėlio pavadinimas pakeičiamas taip:
                                 „Transporto priemonių, kurių plotis didesnis kaip 2,55 m, signalinėms plokštėms ir signaliniams lakštams taikomi būtiniausi matmenų, atspindimojo paviršiaus mažiausio dydžio, spalvos bei fotometriniai reikalavimai ir tų plokščių bei lakštų identifikavimas ir ženklinimas.“;
                              
                           
               
                     4)
                  
                  
                     XXXIV priedas ištaisomas taip:
                     
                                 a)
                              
                              
                                 3.4.1 punkto h2 formulė pakeičiama taip:
                                 „h2 ≤ (((mla – 0,2 × mt) × 1 – (S × c))/(0,6 × (mlt – 0,2 × mt + S)))“;
                              
                           
                                 b)
                              
                              
                                 8 punkto b papunktis pakeičiamas taip:
                                 
                                             „b)
                                          
                                          
                                             R1a arba R2a kategorijos keičiamos velkamosios įrangos, daugiausia skirtos medžiagoms apdoroti, kaip nurodyta Reglamento (ES) Nr. 167/2013 3 straipsnio 9 dalyje;“.